text: Nu får hun kun en gave
  13 februar 2013 kl. 13.31
  Sønderborg kommune gav Bitten Clausen, Danfoss, to gaver, da hun fyldte 100. Nu trækker kommunen den ene tilbage.
  De to gaver fra Sønderborg Kommune var dels at navngive en del af Nordborgvej til Bitten og Mads Clausens Vej - og som gave nummer to at den centrale plads i det nye havneprojekt i Sønderborg får navnet Bitten og Mads Clausens plads.
  Den ene af gaverne bliver nu trukket tilbage.
  - Forslaget om at en del af Nordborgvej skal ændre navn, trækker kommunen tilbage. Vi tager kritikken af forslaget til efterretning. Det har aldrig været hensigten at genere hverken borgere eller virksomheder med adresse på den pågældende strækning af Nordborgvej. Tilbagekaldelsen af forslaget sker i fuld overensstemmelse med familien Clausen, siger borgmester Aase Nyegaard.
  